text: De Chastel Noble sont parti
   Entre vespres et miedi.
   À Verde Coste sont venu.
   Liement furent receü,
   Et aaisié et honnoré.
   Là endroit ont tant demoré
   Que li jours vint qu'estre devoit
   La bataille k'emprise estoit.
   À son lignage ot fait savoir
   Durbans que il devoit avoir
   La bataille en lieu de Sartant,
   Et que cil qui l'amoient tant
   Fussent là droit à celui jour
   S'il amoient lui et s'onnour.
  